Prezent în teren, printre alegători aflați la muncă, candidatul PNL la funcția de primar al Sucevei, Lucian Harșovschi, a ținut să transmită un mesaj clar atât celor care muncesc, cât și celor care asigură locuri de muncă în municipiul Suceava.
„Antreprenorii vor fi sprijiniți!”, spune Lucian Harșovschi, care le-a transmis că în mandatul său de primar al Sucevei aceștia vor fi partenerii administrației.
„Nu trebuie să stea ei la ușa primăriei, ci noi trebuie să-i întrebăm ce doresc, cum cred că pot fi ajutați și să le oferim facilități. Antreprenorii plătesc taxe și impozite, precum și salariile unor oameni, iar acei oameni sunt membri ai comunității noastre”, a concluzionat Lucian Harșovschi, care a mers în teren împreună cu Alexandra Harja Samsonescu, consilier local care reprezintă mediul privat și antreprenorii.